ປະທານາທິບໍດີ ຢູເຄຣນ ພົບປະກັບ ປະທານາທິບໍດີ ຣັດເຊຍ ທີ່ກຸງມົສກູ (ສະໄລດ໌)
ປະທານາທິບໍດີ ຢູ​ເຄຣນ ທ່ານ Viktor Yanukovych ເດີນທາງໄປພົບປະສົນທະນາ ກັບ​ປະທານ​າທິບໍດີ Vladimir Putin ​ທ່າມກາງການສືບຕໍ່ປະທ້ວງ ຢູ່ພາຍໃນປະເທດ.
ປະທານາທິບໍດີ ຢູເຄຣນ ທ່ານ Viktor Yanukovych ກໍາລັງພົບ ປະ ຢູ່ທີ່ກຸງມົສກູ ກັບປະທານາທິບໍດີ Vladimir Putin ເພື່ອການ ສົນທະນາ ທີ່ອາດຈະສົ່ງຜົນໃຫ້ຢູເຄຣນໄດ້ຮັບເງິນຢືມກ້ອນນື່ງ ຈາກຣັດເຊຍ ແລະລຸດຜ່ອນລາຄາແກັສຈາກຣັດເຊຍລົງ ໃນຂະ ນະທີ່ພວກສະໜັບສະໜູນ ສະຫະພາບຢູໂຣບ ວາງແຜນທໍາການ ປະທ້ວງຕໍ່ໄປ ທີ່ຢູເຄຣນ ການຊຸມນຸມປະທ້ວງໄດ້ເລີ້ມຂື້ນເມື່ອນຶ່ງເດືອນກ່ອນ ເວລາທ່ານ Yanukovych ປະຕິເສດທີ່ຈະເຊັນສັນຍາການຄ້າ ກັບສະຫະ ພາບຢູໂຣບ ເພື່ອເລືອກເອົາການຜູກສາຍພົວພັນທີ່ໃກ້ຊິດຍິ່ງຂຶ້ນ ກັບຣັດເຊຍ ຜູ້ຊ່ວຍປະທານາທິບໍດີ Putin ຄົນນຶ່ງ ກ່າວໃຫ້ຮ່ອງຮອຍວ່າ ການສົນ ທະນາກັນໃນກຸງມົສກູ ອາດເປັນຜົນໃຫ້ມີການເຊັນຂໍ້ຕົກລົງກູ້ຢືມເງິນ ກ້ອນໃຫຍ່ໄດ້ ແລະລັດຖະມົນຕີຢູເຄຣນ ຄົນ ນຶ່ງກ່າວວ່າຂໍ້ຕົກລົງກ່ຽວກັບການລຸດຄ່າແກັສຈາກຣັດເຊຍ ກໍອາດເປັນໄປໄດ້ ໃນວັນຈັນວານນີ້ ພັກຂອງລັດຖະບານຢູເຄຣນ ໄດ້ຮຽກຮ້ອງໃຫ້ມີການ ສັບຊ້ອນຄະນະລັດຖະ ບານໃນຂັ້ນກ້ວາງຂວາງ ອັນເປັນຮ່ອງຮອຍຊີ້ບອກວ່າ ຄະນະນໍາພາກໍາລັງພະຍາຍາມຈະ ລະ ງັບຄວາມບໍ່ພໍໃຈຂອງພວກປະທ້ວງ ທີ່ສະໜັບສະໜູນສະຫະພາບຢູໂຣບນັ້ນ ບັນດາຜູ້ແທນສະພາຈາກພັກ Party of Regions ຂອງ ປະທານາທິບໍດີ Yanukovych ໄດ້ ພົບປະໃນວັນຈັນວານນີ້ ກັບນາຍົກລັດຖະ ມຸນຕີ Mykola Azarov ເພື່ອຮ້ອງຂໍໃຫ້ມີ “ການ ສັບຊ້ອນໃນຄະນະລັດຖະບານ ເຖິງ 90 ເປີເຊັນ " ກ່ອນໜ້ານັ້ນ ໃນຄວາມພະຍາຍາມເພື່ອຫຼຸດຜ່ອນຄວາມເຄັ່ງຕືງ ທ່ານ Yanukovych ໄດ້ສະ ເໜີການຍິນຍອມຫລາຍຢ່າງ ຮວມທັງປົດເຈົ້າໜ້າທີ່ຂັ້ນສູງຫຼາຍຄົນອອກຈາກຕໍາແໜ່ງ ຍ້ອນ ການກະທໍາຮຸນແຮງ ຂອງຕໍາຫຼວດຕໍ່ພວກປະທ້ວງ ແຕ່ວ່າ ພວກປະທ້ວງທີ່ສະໜັບສະໜູນ ສະຫະພາບຢູໂຣບ ຖືເບົາການເຄື່ອນໄຫວດັ່ງກ່າວວ່າ ເປັນມາດຕະ ການພຽງເຄິ່ງນຶ່ງ ແລະ ບັນດາຜູ້ນໍາການປະທ້ວງ ພາກັນຮຽກຮ້ອງໃຫ້ ນາຍົກລັດຖະມຸນຕີ Azarov ລາອອກ ພ້ອມ ກັບໃຫ້ຈັດການເລືອກຕັ້ງປະທານາທິບໍດີ ແລະສະພາໃໝ່ ກ່ອນກໍາໜົດ